Sonda bir daha fikrimi yekunlaşdıraraq demək istəyirəm. Əlbəttə, Azərbaycanda ombudsman vardır, hörmətli Elmira xanım da əlindən gələni edir və etməyə çalışacaqdır. Lakin Azərbaycanda ən böyük bir ombudsman var ki, insanların hüquq və azadlıqlarına təminat verir. Bu da rüşvətdir. Ver rüşvəti, bütün hüquqlarını təmin elə. Bir ölkədə, cəmiyyətdə ki insan hüquq və azadlıqlarını satın almaq olur, öz hüquq və azadlıqlarını təmin etmək üçün sən ödənc verməlisən, bu cəmiyyətin, iqtidarın, siyasətin, ölkənin taleyi ilə bağlı çox böyük problemlər daim yaşanacaqdır. Sizin hamınızı bu əsas ana problemi həll etməyə çağırıram. Təşəkkür edirəm.